Un bărbat din comuna vasluiană Rediu și soția lui au sunat, zilele trecute, la serviciul de urgențe 112 și au cerut să vină cineva să le dea zăpada din fața casei, pentru că nu pot ajunge la magazinul din sat, scrie Vremea Nouă.

FOTO: INQUAM PHOTOS - Octav Ganea

Bărbatul, care trăiește din ajutorul social, voia să meargă cu mașina la magazin să ia pâine, dar pentur că și-a găsit aleea din fața casei plină de zăpadă s-a gândit să sune la urgențe.

După 3 minute de insistențe, operatorul de la 112 a refuzat să dea curs solicitării și l-a îndemnat pe vasluian să pună singur mâna pe lopată.

„Apelul a fost dat la ora 8 dimineață de către o persoană din Rediu care solicita să-i fie luată zăpada din fața casei. La această solicitare nu au fost alocate resurse, nefiind vorba de o situație de urgență”, a declarat purtătorul de cuvânt ISU Vaslui.